Futurama

Veikėjai ir siužetas

Serialo veiksmas sukasi apie 7 pagrindinius veikėjus, kurie dirba Planet Express - tarpgalaktinėje siuntinių pristatymo kompanijoje.

Planet Express

Planet Express yra tarpgalaktinė siuntinių pristatymo kompanija, kuriai vadovauja Profesorius Farnsvortas. Dauguma serialo veikėjų dirba Planet Express kompanijoje, todėl dažnai serialo epizodų siužetų veiksmas sukasi apie tam tikro krovinio pristatymą ar kitą kompanijos užduotį.
Profesorius dažnai duoda užuominas apie ankstesnių Planet Express įgulų žiaurias mirtis. Įgula, dirbusi Planet Express kompanijoje prieš atvykstant Fry'jui, buvo suryta milžiniškos kosminės bitės.
Planet Express erdvėlaivio kapitonė dažniausiai yra Lyla, Benderis – laivo virtuvės šefas, o Fry'jus – išnešiotojas. Kiti serialo pagrindiniai veikėjai prisideda prie įgulos tik retais atvejais. Erdvėlaivyje yra įrengta autopilotavimo sistema, krovinių keltuvas, dirbtinis erdvėlaivio intelektas, o pats laivo variklis naudoja tamsiosios materijos resursus. Dar kai kuriuose serialo epizoduose galima išvysti laivą šaudant lazerine bei dviem torpedų patrankomis.
Beveik kiekviena užduotis, kurią profesorius paskiria savo įgulai, būna nepaprastai pavojinga. Todėl kompanijos erdvėlaivis yra nepaprastai atsparus įvairiems raketų sprogimams ar kritimams. Nors erdvėlaivis retai patiria didesnius gedimus, kad įvykdytų paskirtą misiją, įgula pasitelkia savo įvairius sugebėjimus bei žinias.

Lytiniai santykiai

Naujasis Niujorkas yra nesvetingas, atšiaurus miestas, kurio aplinkoje yra sunkoka sukurti artimesnius santykius. Serialo veikėjai dažnai tvirtina, jog jiems visai nerūpi jų bendradarbiai, bet kebliose situacijose paaiškėja, jog jie iš tikrųjų yra vieni prie kitų labai prisirišę, tiesiog dažnai tai išreiškia neįprastais būdais.
Keliuose epizoduose serialo veikėjai užmezga seksualinius (dažniausiai trumpalaikius) santykius su kitais personažais. Visgi seriale romantiški santykiai yra lengvai pašiepiami, nors serialo veikėjai gali staiga surimtėti, kai kalba staiga pereina apie žmonių santykių atšalimą.

Aplinka

Aplinka yra pirmutinis ir vienas iš esminių humoro aspektų. Ji turi kinta priklausomai nuo situacijos.
Vizualinis retro-futuristinis Futuramos pasaulis yra ne ateities utopija, bet jau greičiau distofija. Skirtingai nei kiti ateities tematikos animaciniai serialai, tokie, kaip „The Jetsons“, Futurama ateitį pavaizduoja ne tokią idealią, žmonės vis dar sprendžia tas pačias, problemas, kurios vyrauja ir šiais laikais. Serialo ateities vizija daugeliu aspektu yra panaši į šiuolaikinį pasaulį: tie patys politikai bei įžymybės, kurios šiais laikais yra gerai visiems žinomos, išgyvena (jų galvos yra sudėtos į stiklainius), televizija yra pirmutinis pramogų šaltinis, internetas yra vis dar lėtas ir prikimštas pornografijos, globalinis atšilimas, nelanksti biurokratija bei piktnaudžiavimas įvairiomis medžiagomis vis dar yra pagrindinės žmonijos problemos.
Rasinės problemos 3000-taisiais jau sukasi aplink žmonių, ateivių, mutantų ir robotų santykius. Dažnų konfliktų tarp pirmųjų dviejų grupių priežastis yra ateivių imigracija į Žemę, tuo pačiu ją marinant. Žmonėms yra sunku žiūrėti į ateivius su pagarba dėl praeityje vykusių įvairių invazijų ir mėginimų sunaikinti Žemę.
Specifinė Žemės problema yra didelė labai protingų arba nieko nesugebančių robotų populiacija. Dažniausiai jie yra tingūs, gobšūs, paniurę ir nelinkę padėti savo kūrėjams – žmonėms. Beveik visi robotai kaip kurą naudoja alkoholiu pagrįstą medžiagą - to pasekmė yra plačiai paplitusi aplinkos tarša. Su robotais yra elgiamasi kaip su nepriklausomomis būtybėmis, tik kelis kartus per visą serialo istoriją su robotais buvo elgiamasi kaip su privačia nuosavybe. Per ilgus egzistavimo metus robotai išvystė savo kultūrą su sava spauda, muzika bei religija.
Futuramos pasaulis taip pat demonstruoja tolimą technologinį išsivystymą, kuris tariamai bus 3000-taisiais metais. XXXI a. žmonės net nebežino, kas yra ratas: ratas, naudotas transportavimui, tapo pasenusia technologija, kai buvo ištobulinta skaldymo technologijos. Be robotų, erdvėlaivių ir sklandančių pastatų profesorius Farnsvortas pristato ir daugybę įsimintinų naujų XXXI a. išradimų, tokių kaip „Kvaposkopas“ („Smell-o-scope“) ir „O jeigu Mašina“ („What-IF Machine“). Medicinos technologijos taip pat yra toli pažengusios, žmogaus didžiausias gyvenimo laikotarpis yra pailginamas net 50-čia metų. Profesorius Farnsvortas yra puikus to pavyzdys.
3000-taisiais milžiniškos kompanijos daro didelę įtaką pasaulio valdymui. Viena iš tokių kompanijų yra „Mamos Draugiškųjų Robotų Kompanija“ („Mom's Friendly Robot Company“), kuri gamina ir kontroliuoja visus robotus Žemėje. Futuramoje reklamos yra visur, netgi žmonių sapnuose, todėl žmonės dažnai perka prekes net nesusimąstydami, iš ko jos yra gaminamos ir ar tai nors kiek sveika jiems patiems.
Kai kurių epizodų siužetai būna tiesiog senovės mitų ar legendų parodijos: Los Andželas tapo dykyne, Atlantos miestas buvo sutapatintas su Atlantida ir buvo pavadintas „Dingusiuoju miestu“, kadangi jis taip pat dingo į vandenyną, nuskendusioje Atlantoje gyvenantys žmonės tapo undinais(-nėmis), taip pat buvo parodijuota Vilkolakio istorija, kai buvo sukurtas šėtoniškiausias pasaulyje robotas, kuris savo blogį kaip ligą perduodavo kitiems juos partenkdamas, kai po vidurnakčio pavirsdavo automobiliu. Taip pat vienoje serijoje buvo parodijuojama knyga "Čarlis ir šokolado fabrikas", serija pavadinta "Fry and Slurm factory".
3000-taisiais savižudžių būdelės (pagal išvaizdą labai panašios į telefonų būdeles) nėra vienintelis reiškinys, nurodantis žmogaus gyvybės sumenkinimą. Žmogžudystės yra aptarinėjamos kasdieniškai ir atsainiai, sudarant nuomonę, jog už tai nėra visai jokios bausmės, arba ji yra labai menka. Sunkūs kūno sužalojimai yra gydomi atsainiai - tai tik nurodo medicinos technologijų aukštą lygį, kuris Futuramoje daro bene stebuklus.

Lingvistika

Kad atspindėtų visas ateivių rūšis, gyvenančias Žemėje, Futuramos kūrėjai sukūrė kelias naujas kalbas. Pirmoji yra paprastas, vienas prie vieno, užšifruotas lotynų raidynas. Kūrėjai pamanė, jog tai yra tiesiog per lengva kalba, ir nusprendė sukurti šiek tiek sunkesnę kalba, pridedant įvairių papildomų kodų (oficialiai ši kalba yra senovės ateivių kalba). Vertimus galima išbandyti http://slurmed.com/?p=aa_02 puslapį. Šios kalbos kūrėjams suteikia didesnę kūrybinę laisvę humoro srityje bei perteikiant aplinką.
Futuramos visatoje taip pat galima aptikti ir kelis grubius spėjimus apie ateities kalbas. Keliuose epizoduose išgirdus prancūzų kalbą, veikėjai aiškina, jog tai yra kažkokia visiškai nežinoma, išnykusi kalba. Anglų kalba taip pat yra šiek tiek pakitusi nuo XXI a. laikų. Labiausiai pastebimi pakitimai yra tai, jog žodis „ask“ (klausti) yra sakomas, kaip žodis „axe“, arba žodis „library“ tariamas, kaip „liberry“. Serialo kūrėjas Matt Groening teigia, jog šitoks žodžių kitimas padarytas norit atkreipti dėmesį į laipsningą anglų kalbos degradavimą.

Galaktikos politika

Žemėje vyrauja suvienyta valdžia, pasivadinusi Jungtinėmis Žemės Valstijomis, kuriai vadovauja Žemės prezidentas. Visos valstijos turi savo atskirus vadovus, panašiai, kaip šiais laikais JAV gubernatorius. Visos Žemės valdžios branduolys yra daugiausia šiuolaikinės JAV teritorijoje, Žemės sostinė yra Vašingtone, Žemės vėliava labai primena JAV vėliavą, tik vietoje buvusiu žvaigždučių vėliavoje yra vaizduojamas Žemės rutulys. Futuramos pasaulyje valdžioje yra tik dvi pagrindinės politinės partijos - „Tastycrats“ ir „Fingerlicans“, kurios yra tiesiog JAV demokratų ir respublikonų parodijos.
Žemės nacionalinė šventė yra „Laisvės Diena“ („Freedom Day“), kurios šventimo principas yra tiesiog daryti ką nori ir vėliau dėl to nei kiek nesigailėti, kitaip tariant, tuo metu siaura riba tarp sveiko proto ir nelogiškumo dar labiau susiaurėja.
3000-taisiais daug naujų galaktikų kolonizuota ar bent su jomis užmegztas kontaktas. Didžiąją dalį Paukščių Tako galaktikos planetų kontroliuoja arba joms daro didelę įtaką Žemė. Pavyzdžiui, Marse 3000-taisiais jau yra ne tik žmonių kolonijos, bet ir dažnai seriale minimas Marso Universitetas („Mars University“). Vakarinis Marso pusrutulis priklauso Eimės Vong šeimai, kuri yra garsi ne tik Marse, bet ir Žemėje, kaip milijardierių plantatorių šeima.

D.P.S.O. ir tarpgalaktiniai santykiai

Demokratinės Planetų Santvarkos Organizacija (The Democratic Order Of Planets – D.O.O.P.) buvo įkurta 2945 metais, po Antrojo Galaktikos karo. Šiai organizacijai, kuri yra paremta Jungtinių Tautų Organizacijos principu, priklauso Žemė bei daugybė kitų planetų. Žemė įvairiais klausimais laikosi vienšališkos pazicijos su kitomis D.P.S.O narėmis. Nuo to laiko, kai tarp Omikrono Persėjaus VIII (Omicron Persei VIII) gyventojų ir D.P.S.O. narių prasidėjo konfliktai, D.P.S.O viduje neliko darnos.
Žemė ėmėsi ilgalaiko žygio per galaktiką nukonkuruodama arba pašalinant visus kitus pasaulius ar rases, kurios nėra D.P.S.O. sąjungininkės, tokias, kaip Spheron 1 ir Tarantulon VI. Šio žygio pradininkai yra generolas majoras Vebelosas (General Major Webelos) ir kapitonas Zapas Braniganas (Captain Zapp Brannigan).
Po Didžiojo Sprogimo („Big Bang“) kilo amžinas, visa griaunantis karas tarp Niblerių rasės (Nibblonians) ir Smegenų išperų (Brainspawn). Fry'jaus užšaldymas buvo tiesiogiai susijęs su šiuo karu.

Religijos

Nuo 2000 metų didelė dalis religijų smarkiai pasikeitė. Krikščionybė, judaizmas, islamas, hinduizmas ir budizmas susijungė į vieną stambią bažnyčią. Tiesa, yra ir tam tikra kosminės katalikybės forma, kurios lyderis yra roplių kilmės popiežius (Crocodylus pontifex). Pagrindinės religijos draudžia bet kokius meilės santykius tarp robotų ir žmonių. XXV a. įvyko antrasis Jėzaus atėjimas, deja, neliko jokių to vaizdo įrašų, bet iš nuolatinių Futuramos veikėjų pasisakymų apie zombį Jėzų galima suprasti, jog tai nebuvo labai malonus įvykis. Bet visgi ir 3000-taisiais Jėzų žmonės mini su pagarba.
Kai kurios šiuolaikinės šventės išliko ir iki XXXI a., tik šiek tiek pakitusios. Kalėdos XXXI a. yra vadinamos Xmas. Jos švenčiamos užsidarius namuose, besislepiant nuo milžiniško roboto Kalėdų Senelio (Santa Claus), kuris gyvena Neptūno planetos šiaurės ašigalyje. Kalėdų senelį sukūrė Mamos Draugiškųjų Robotų Kompanija. Jo kūrimo tikslas buvo sukurti robotą, kuris įvertintų, kaip žmogus elgėsi per praėjusius metus ir pagal šiuos duomenis paskirtų atitinkamą dovaną. Bet Kalėdų Senelis – robotas patyrė gedimą, po kurio jo apskaičiavimai beveik visada baigiasi tik neigiamais duomenimis - tai reiškia, kad žmogus buvo labai blogas ir jis už tai turi mirti. Hanukai (Hanukkah) ateityje atstovauja Hanukos zombis, o Kvanzai (Kwanzaa) – Kvanzabotas.
Egzistuoja ir robotų religijos. Viena iš populiaresnių yra neva robotologijos krikščionybė, kuri turi ir savo robotą Šėtoną bei robotą Jėzų. Robotų krikščionybės pragaras yra Naujajame Džersyje, apleistame pramogų parke, kuriam vadovauja robotas Šėtonas. Apie robotų rojų nėra užsimenama, bet yra kalbama apie robotą Jėzų. Manoma, kad robotas Jėzus – tai yra tiesiog idealiai suprogramuotas robotas.

Gamyba

„Futuramos“ pavadinimas kilo iš 1939 metais Niujorke vykusios pasaulinės mugės pavadinimo. Parodoje buvo pristatomos įsivaizduojamos ateities technologijos. Parodoje buvo pristatytas ir Filo Farnsvorto vakuuminis televizijos vamzdis. Profesorius Farnsvortas buvo pavadintas jo garbei.
Aktoriai, kurie įgarsino Futuramos veikėjus: Billy West, Katey Sagal, John DiMaggio, Maurice LaMarche, Lauren Tom, Phil LaMarr ir Tress MacNeille. Phill Hartman turėjo irgi įgarsinti kelis serialo veikėjus, bet iki prasidedant serialo gamybai jis buvo nužudytas.
Garsenybės, kurios įgarsino Futuramos veikėjus: Dick Clark, Beck, Donovan, Al Gore, Stephen Hawking, The Beastie Boys, Sigourney Weaver, Lucy Liu, Pamela Anderson, Bob Barker, John Goodman (Roboto Kalėdų senelio vaidmenyje) ir Star Trek'o įgula.
Teminę ir tik kai kuriuose epizoduose grojančią muziką sukomponavo Chistopher Tyng. Pirmąja temine daina buvo pasirinkta 6-tajame dešimtmetyje sukurtas elektroninės muzikos įrašas „Psyche Rock“, kurį sukūrė Pierre Henry. Bet negavęs licenzijos, Christopher Tyng tą kūrinį tik iš dalies atkūrė.
Didžioji dalis kosminių erdvėlaivių ir scenų apipavidalinimo buvo sukurta su 3D kompiuterine grafika. Scenos iš pradžių būdavo nupiešiamos ranka, atskirai komponentais, o vėliau perkeliama į kompiuterį, kur viskas buvo sugeneruojama. Taip išgaunama ideali tiek aplinkos, tiek ir įvairiu daiktų geometrija.
Nors Futuramos iki šiol buvo penki sezonai, bet iš tikrųjų buvo susitarta kurti tik keturis sezonus. Tiesiog dėl nuolatinių tvarkaraščių keitimų bei perkėlinėjimų galiausiai Fox televizija turėjo šiek tiek atliekamų epizodų, iš kurių ir buvo sudarytas dar vienas sezonas. Nors serialo gamyba oficialiai buvo nutraukta ties „The Devil's Hands Are Idle Playthings“ epizodu, bet tai tikrai nebuvo serialą užbaigianti serija. 
Comedy Central kanalas paskelbė pasirašęs sutartį dėl naujo Futuramos sezono kūrimo, kurio debiutas turėtų būti 2008 metais. Pradėti kurti Futuramos filmai, jų bus 4, 2 iš jų jau sukurti, tai Futurama: Bender's Big Score ir Futurama: The Beast with a Billion Backs, laukiamas trečiasis ir ketvirtasis filmai, tai Futurama: Bender's Game ir Futurama: Into the Wild Green Yonder.